Ahmad Dusuki Abdul Rani

Ustaz Dr. Ahmad Dusuki Abdul Rani (lahir 7 Februari 1976) adalah seorang pendakwah, penceramah agama dan pengasas Yayasan An -Nabawi iaitu satu Badan menguruskan Pendidikan, Dakwah dan Kebajikan sesama Muslim tanpa sempadan.

 Latar belakang dan keluarga
Ahmad Dusuki dilahirkan di Jerantut, Pahang.

 Pendidikan 
Beliau mula mendapat pendidikan awal rendah di Sekolah Kebangsaan Damak, Jerantut, Pahang dan sekolah menengah di Maahad Darul Anuar Kota Bharu dan Maahad Muhammadi Lelaki Kota Bharu. Beliau melanjutkan pengajian di Universiti Al-Azhar Mesir dalam bidang Syariah dan Undang-undang syukbah Islamiah pada 1995 hingga 1999.Ustaz Ahmad Dusuki Abdul Rani  Telaga Biru

 Kerjaya 
Sebelum melanjutkan pengajian di Mesir, beliau pernah menjadi guru sandaran di Sekolah Kebangsaan Taman Midah Cheras (1994-1995) dan Sekolah Menengah Agama Batu 10 Cheras (1995). Sekembalinya dari Mesir, beliau bertugas sebagai pensyarah di Kolej Sistematik (2000-2004). Belau sering dijemput menjadi penceramah radio Selangor FM bagi rancangan Suara Mimbar (2001), dan radio Nasional FM rancangan Dinamik, Fiqhul Sirrah (2002). Beliau juga menjadi tenaga pengajar Persatuan Orang Pencen (POP) Masjid Sultan Salahuddin Abdul Aziz Shah, Selangor (2000 sehingga kini) selain mengajar di masjid-masjid, surau, dan jabatan-jabatan kerajaan serta swasta di negeri Selangor, Perak, Johor, Pahang, Kedah, Perlis dan kawasan sekitar.

 Kemasyarakatan 
Ustaz Ahmad Dusuki juga aktif dalam kegiatan badan bukan kerajaan (NGO) dan sekarang merupakan merupakan Presiden NGO Geng Ustaz (GU). Selain itu, beliau juga mengasaskan Maahad Tahfiz An-Nabawi (MATAN) yang mempunyai 6 cawangan iaitu Maahad Tahfiz Al-Azhari Machang Kelantan, MATAN Shah Alam, MATAN Jerantut, MATAN Langkawi, Kolej Islam An Nabawi dan MATAN Terengganu.

 Perubatan dan Rawatan Islam 
Beliau turut berkecimpung dalam dunia perubatan Islam dan mengasaskan pusat rawatan Islam yang dinamakan sebagai Kompleks Darul Thibbun Nabawi, Sek. 8 Shah Alam. Kompleks tersebut menempatkan sekolah tahfiz yang memuatkan 150 pelajar serta pusat rawatan Islam yang menyediakan perkhidmatan secara percuma bagi mengelak orang ramai terbabit dalam kegiatan syirik.

 Pengiktirafan 

 Tokoh Pendakwah sempena Hari Anak Muda Kelantan - 15 Februari 2019

 Penulisan 

















Keputusan Pilihan Raya
TahunDUNCalonPartiUndiLawanPartiUndiJumlah undiMajoriti2018, SelangorDusuki Abdul Rani9,943Najwan Halimi26,94745,81417,004Jumaeah Masdi8,924

 Rujukan 

 Pautan luar 
 Ahmad Dusuki Abdul Rani di Goodreads
 Ahmad Dasuki Abdul Rani di Portal PTS



 Saluran Ahmad Dusuki Abdul Rani di YouTube

Kategori:Kelahiran 1976
Kategori:Pendakwah Malaysia
Kategori:Ahli politik Malaysia berketurunan Melayu
Kategori:Muslim Malaysia
Kategori:Anggota Parti Islam Se-Malaysia
Kategori:Anggota Dewan Ulamak PAS
Kategori:Keluarga Nik Abdul Aziz Nik Mat
Kategori:Alumni Universiti Al-Azhar
Kategori:Penulis Malaysia